jkorsvik/nowiki_second_scrape_merged huggingface dataset:
Lake Pontchartrain Causeway

Lake Pontchartrain Causeway er to parallelle broer som krysser Lake Pontchartrain i søndre Louisiana, USA. Den lengste av de to broene er verdens lengste bro over vann med en lengde på 38,4 km. Den er også den nest lengste i verden uavhengig av terreng, bare slått av Bang Na Expressway i Thailand. I sør kommer broen i land ved Metairie, som er en forstad til New Orleans. Den nordre enden er ved Mandeville i Louisiana. 
Den opprinnelige broen ble åpnet i 1956, og erstattet den tidligere fergeforbindelsen. Den parallelle broen åpnet i 1969. Broene har to kjørefelt hver.


== Eksterne lenker ==
(en) Lake Pontchartrain Causeway – kategori av bilder, video eller lyd på Commons 
The Causeway
Google Maps satellittbilde
Manchacsump-broen

Manchacsump-broen (egentlig Manchac Swamp Bridge) er en bro i Louisiana i USA.  Med en totallengde på 36710 meter er den den tredje lengste broen i verden. Broen fører motorveien Interstate 55 over sumpen Manchac.
FIS-renn

FIS-renn er skirenn organisert av Det internasjonale skiforbundet (FIS) som ikke inngår i noen sammenlagtkonkurranse. FIS-renn arrangeres i alpint, langrenn, freestyle og snøbrett. I skihopping ble FIS-renn erstattet av FIS-cupen i 2005.
I motsetning til sammenlagtkonkurransene (for eksempel verdenscup, europacup, NorAm-cup eller kontinentalcup) blir det i FIS-renn ikke gitt cup-poeng eller laget noen sammenlagtrangering for hele sesongen. Resultatene i FIS-renn gir i stedet såkalte FIS-punkter, som regnes ut etter et komplisert system.Vinneren av et FIS-renn vil få 0 poeng, og punkter fordeles på utøverne nedover på resultatlista. Hvor få FIS-punkter en utøver har avgjør om utøveren får delta i verdenscup, europacup eller VM. Derfor er de fleste deltakerne i FIS-renn unge utøvere i begynnelsen av sin internasjonale karriere. Ved enkelte anledninger deltar imidlertid også topputøvere i FIS-renn, når det er pause i verdenscupen eller før verdenscupen starter opp om høsten, og i slike tilfeller kan deltakernivået være svært høyt.


== Referanser ==
Ellisiv Steen

Ellisiv Steen (født Ellisiv Andrea Buch den 4. februar 1908 i Kristiania, død 27. oktober 2001 i Oslo) var en norsk litteraturhistoriker og professor ved Universitetet i Oslo.


== Liv og virke ==
Steen regnes som en pioner innen kvinnelitteraturforskningen. Ellisiv Steen den første kvinne som tok magistergraden i europeisk litteraturhistorie i Norge, 1933. Hun tok sin filosofiske doktoravhandling på Diktning og virkelighet. En studie i Camilla Colletts forfatterskap i 1948. Hun underviste ved Universitetet i Oslo i nyere nordisk litteratur. Hun hadde hele sitt yrkesaktive liv ved Universitetet i Oslo. Hun ble professor i 1972. Hun pensjonerte seg i 1977.
Hun satte søkelys på kvinner og kvinners problemer i litteraturen, og sto for en fornyelse av dikterbiografien. Hennes litteraturforskning undersøkte også romanen som sjanger.


== Familie og oppvekst ==
Ellisiv Steen var datter av overingeniør Harald Buch (1872–1950) og lærer Camilla Collett (1878–1973). Hun vokste opp i Kristiania og tok examen artium i 1923 ved Frogner skole. Hun var oldebarn av Camilla Collett som hun særlig forsket på.
Hun giftet seg 1933 med dosent, senere professor Sverre Steen. Hun var søster av Ada Polak.


== Bibliografi ==
1947: Diktning og virkelighet – en studie i Camilla Colletts forfatterskap, Oslo
1954: Den lange strid – Camilla Collett og hennes senere forfatterskap, Oslo
1954: Kristin Lavransdatter – en kritisk studie, Oslo
1969: Kristin Lavransdatter – en estetisk studie, 2. utgave, Oslo
1976: Det norske nasjonalhistoriske drama – 1756–1974, Oslo
1985: Camilla Collett om seg selv, Stabekk


== Referanser ==


== Kilder ==
Norsk kvinnelitteraturhistorie. Pax. 1990. s. 280. ISBN 8253014988. 


== Eksterne lenker ==
Ellisiv Steen Den Store Danske
Ellisiv Steen utdypning Norsk biografisk leksikon
Ellisiv Steen BookFinder.com
Runamo

Runamo er en klippe, som ligger vest for Rønneby i Blekinge i Sverige. Ordet Runamo betyr «bakken med runer på». Det er lokalisert 2,7 km fra kirken i Bräkne-Hoby i Blekinge. I flere århundrer hadde folk sagt at det var mulig å lese en inskripsjon, uten at noen klarte å tolke den, og lærde menn refererte til den. På midten av 1800-tallet førte de såkalte runene til en berømt forskerstrid.Runene ble første gang beskrevet av Saxo Grammaticus i Gesta Danorum omkring år 1200. Ifølge Saxo hadde Valdemar den store (1131–1182) sendt en ekspedisjon for å undersøke en gåtefull runeinnskrift på klippen. Valdemars utsendte kunne ikke lese innskriften. 500 år senere reiste historikeren Ole Worm til Runamo. Heller ikke han greide å tolke innskriften, skjønt han mente å lese fire bokstaver

Det var betydelig interesse for inskripsjonene i løpet av den romantiske bevegelsen götisismen tidlig på 1800-tallet. Den svenske skribenten Esaias Tegnér refererte til det i hans ufullførte dikt om jotnen Gerd og tilsvarende fra den kommende biskop Absalon av Lund.

1833 reiste den dansk-islandske arkeolog Finnur Magnússon (Finn Magnusen) til Runamo. Hensikten var å undersøke tegnene ved hjelp av geologisk og kunstnerisk ekspertise og omfattet geologen Johan Georg Forchhammer. Heller ikke Magnússon maktet å finne noen mening i runene, men året etter fik han den ide å lese runeinnskriften baklengs, og i løpet av kun to timer hadde han en tolkning. Magnússon var overbevist om at runene på Runamo var den hittil eldste runeinnskrift på norrønt og var et dikt. Diktet var en besvergelse av Harald Hildetann for en seier mot den svenske kongen Sigurd Ring ved slaget ved Bråvalla. Oppdagelsen ble publisert i juni 1834.

Publiseringen fikk den svenske vitenskapsmannen Jöns Jakob Berzelius til å gjøre sin egen undersøkelse i 1836, og han konkluderte at inskripsjonen var intet annet enn naturlige sprekker i fjellet. Magnússon forsvarte sin thesis i en omfattende utgivelse i 1841, men den danske arkeolog Jens Jacob Asmussen Worsaae gjorde en tredje undersøkelse av stedet i 1844. Hans entydige konklusjon vendte forskningsmiljøene mot Berzelius' konklusjon. Siden da har Runamo ikke blitt betraktet som runer, eller kun som pseudo-runer, og kun naturlige revner i klippen og innskriften var bare et geologisk fenomen og tolkningen et utslag av Magnússons fantasi. En lang og gammel sprekk i grunnfjellet hadde blitt fylt med et krystallinsk mineral og dennes naturlige struktur førte til tverrgående sprekker som kunne se ut som runer. Det er andre tilsvarende geologiske trekk i området.


== Referanser ==


== Bibliografi ==
Andersson, Ingvar (1947): Skånes historia, till Saxo och Skånelagen. P.A. Norstedt & söners förlag/Stockholm.
Kjems, Rud (2006): Runamo. Skriften der kom og gik. Forlaget Hikuin. Moesgård. 168 ss. ISBN 87-90814-42-8.
Brate, Eric. (1922). Sveriges runinskrifter, online.
Saxo Grammaticus. Gesta Danorum, English Book I-IX: Online Medieval and Classical Library, Saxo i engelsk oversettelse
Artikkelen Runamo i Nationalencyklopedin (1995).
Artikkelen Runamo i Nordisk familjebok (1916)


== Eksterne lenker ==
Danmarks Radio P1 Danmarks kort
Tsjuktsjisk laika

Tsjuktsjisk laika er en spisshund som tilhører gruppen av nordiske sledehundraser. Den er en nordøstlig variant av østsibirsk laika og er kjent som tsjuktsjiernes jakhund. Rasen ble ganske nylig anerkjent som en egen hunderase av den russiske kennelklubben, men den mangler fortsatt internasjonal anerkjennelse. Hunden stammer fra republikken Tsjukotka i Sibir (Russland), der lokalbefolkningen bruker den som både jakthund, trekkhund og kløvhund.
Tsjuktsjisk laika blir omkring 62-68 cm i skulderhøyde. Tispene (ca. 62-65 cm) er cirka 3 cm lavere enn hannene (ca. 65-68 cm). Rasen har kraftig vann og snøavisende pels, som på vinterstid kan bli 10-15 cm lang og har tett, isolerende underull. Alle farger er tillatt, unntatt helhvit. De vanligste fargene er kombinasjoner av sort/hvit, hvit/sort, grå/hvit, hvit/grå og ulvegrå. Hunden kan ha flere farger på øyne, herunder blå og ett blått øye. Dette er en hund som kan tåle temperaturer ned mot minus 50 grader celsius. Den er svært utholdende og energisk, og dessuten ofte meget flokkorientert. Det siste gjør den også til en utmerket familiehund.
Kamtjatka laika

Kamtjatka  laika er en spisshund som tilhører gruppen av nordiske sledehundraser. Den var tidligere regnet som en østlig variant av østsibirsk laika. Rasen ble anerkjent av russisk kennelklubb den 26. februar 1992. Hunden stammer fra Korjakdistriktet i Sibir (Russland), der lokalbefolkningen bruker den som både jakthund, trekkhund og kløvhund.
Kamtjatka laika er en stor kvadratisk bygget hund. Hannene har normalt en skulderhøyde på 56-68 cm. Større hunder er tillatt, forutsatt at helhetsinntrykket forblir det samme. Typiske hanner med en skulderhøyde på 70 cm er ikke uvanlig. Hanner under 60 cm blir ikke foretrukket. Tispene blir normal 54-64 cm i skulderhøyde.
Pelsen har tett og tykk underull og stive vannavisende dekkhår på 8-10 cm om vinteren, da den også er mest fargesterke. Sommerpelsen er blekere i fargene og har lettere og langt mer sparsom underull.


== Referanser ==
Erich von Däniken

Erich Anton Paul von Däniken (født 14. april 1935 i Zofingen i Aargau i Sveits) er en sveitsisk forfatter som har skrevet flere bøker om menneskenes fjerne fortid og teorier om menneskehetens opphav. Han er best kjent for sin fantasifulle hypotese om at jorden i tidligere tider har vært besøkt av utenomjordiske intelligenser som kanskje endog har forbedret den menneskelige intelligens ved hjelp av kunstig mutasjon.
Däniken har utgitt en lang rekke bøker siden 1968 og har solgt over 63 millioner eksemplarer på verdensbasis. Han har også vært involvert i arbeid med andre medier som filmer og tegneserier. Ideene som han har fremmet i sine bøker, har blitt forkastet av vitenskapsmenn og akademikere, som kategoriserer hans arbeid som  pseudohistorie og pseudoarkeologi.


== Bokutgivelser på norsk ==
1969: Erindringer om fremtiden : om fortidens uløste gåter
1970: Tilbake til stjernene : om mulighetene for det umulige
1972: Hva gudene sådde : prosjekter og spor efter utenomjordiske intelligenser
1973: Min verden i bilder
1975: Visjoner og fenomener
1979: Fortidens profet
1980: Bevis
1980: I kryssforhør : møte med forskeren bak teorien om at intelligente vesener fra verdensrommet besøkte våre forfedre
1981: Reisen til Kiribati : eventyr mellom himmel og jord
1983: Gudenes strategi : verdens åttende underverk
1984: Dagen da gudene kom : 11. august 3114 f. Kr
1986: Har jeg tatt feil? : nye erindringer om fremtiden
1987: Vi er alle gudenes barn : hvis gravsteder kunne fortelle
1989: Sfinksens øyne : nye spørsmål til det gamle landet ved Nilen
1991: Kosmiske spor : nye pre-astronautiske oppdagelser fra fem kontinenter - redaktør: Erich von Däniken ; oversatt fra tysk av Ådne Goplen
1991: Fortidens kjemper : alt var annerledes da steinene ble reist
1992: På sporet av de fremmede
1993: Gudesjokket
1994: De allmektige
1995: Dommedag : tilbake til fremtiden
1998: Budskapet fra Nazca : tegn for evigheten
2000: Gåten om de greske gudene : fra Atlantis til Delfi
2001: Gudene var astronauter!
2008: Ført bak lyset! : fra verdens mest umulige bok, Enoks tryllehage og et skjult bibliotek av metall


== Filmografi ==
1970: 'Erinnerungen an die Zukunft (Erindringer om fremtiden) med regi av Harald Reinl (1908-1986) ble i 1971 Oscar-nominert i klassen beste dokumentarfilm.
1976: Botschaft der Götter (Gudenes budskap, regi av Harald Reinl)
En episode av TV-serien Ancient Aliens baserer seg på noen av von Dänikens teorier.


== Referanser ==


== Eksterne lenker ==
(en) Offisielt nettsted 
(en) Erich von Däniken – kategori av bilder, video eller lyd på Commons 
(en) Erich von Däniken på Internet Movie Database 
(fr) Erich von Däniken på Allociné 
(en) Erich von Däniken på AllMovie 
(en) Erich von Däniken hos The Movie Database 
(en) Erich von Däniken på Discogs
Amurlaika

Amurlaika er en spisshund som må regnes som en urhund. Den tilhører gruppen av nordiske sledehundraser. Som sådan kan den hevdes å være en østlig variant av østsibirsk laika. Rasen er ikke anerkjent som en egen hunderase, men denne hunden ble valgt som idealtype for rasestandarden da østsibirsk laika ble egen hunderase.
Amurlaika stammer fra Amurdistriktet øst i Sibir, inkludert grensestrøkene mellom Russland og Kina, der lokalbefolkningen bruker den som både jakthund, trekkhund og kløvhund.
Den lokale Amurlaikaen viser større genetisk variasjon enn østsibirsk laika. Dette gir seg typisk utslag i større variasjoner i type, som en mer variert størrelse og pels. Gjennomsnittsvekten ligger på cirka 30 kg.
Lokalt brukes denne hunden til bjørnejakt og villsvinjakt, men den har også blitt brukt til å jakte tiger med.
I 2000 estimerte russiske kynologer at det fantes cirka 200 amurlaikaer igjen. Typen er derfor sterkt utryddingstruet.


== Referanser ==
Mål (målsetting)

Et mål eller målsetting (på riksmål også målsetning) er en klart formulert tanke, ide eller intensjon om en ønsket framtidig tilstand eller sluttpunkt som et individ eller organisasjon planlegger å oppnå. Mål kan gi retning til videre arbeid og styre utviklingen mot målet. Mål er det ønskede sluttresultatet, mens plan, oppgaveløsning og strategi er framgangsmåten som brukes for å oppnå målet. Strategi er målrealisering, det man tenker å gjøre for å oppnå målene. En måte å sørge for at man når et mål, er å sette en tidsfrist for når oppgavene som utføres for å nå målet, skal være utført. Motivasjon kan være et viktig element i å nå et mål. Effektivitet er grad av måloppnåelse, det vil si i hvilken grad har man oppnådd målet. Her spiller også tid og innsats brukt for å nå målet inn.


== Kilder ==
Jacobsen, Dag Ivar og Thorsvik, Jan. Hvordan organisasjoner fungerer, 3 utgave. Fagboklaget. 2007  ISBN 978-82-450-0517-2
Edyta Górniak

Edyta Anna Górniak (født 14. november 1972 i Ziębice) er en polsk sanger. Hun er en av de mest populære kvinnelige popsangerne i Polen.
Hun gjorde en brakdebut for Polen i Eurovision Song Contest da hun ble nr. 2 i 1994 med sangen «To nie ja!» (Det er ikke meg). Hun er av mange musikkjournalister i Europa omtalt som Polens Celine Dion.
Edyta vil gi ut sitt femte studioalbum våren 2012.[trenger oppdatering] De gjør reklame for albumet med singelen «Teraz – tu» (nå – her), som ble utgitt i januar 2011.


== Diskografi ==
1995 – Dotyk
1997 – Edyta Górniak
1999 – Live '99
2002 – Perła
2003 – Invisible
2007 – E.K.G.
2008 – Zakochaj się na Święta w kolędach
2012 – My


=== Singler ===
Once in a lifetime (EDEL, 1994)
When you come back to me (EMI, 1997)
Anything (EMI, 1998)
One & one (Toshiba EMI: 1997, EMI Europe: 1999)
Linger (EMI, 1999)
Impossible (Virgin, 2003)
The Story so far (Virgin, 2003)
Whatever it takes (Virgin, 2003)


== Referanser ==


== Eksterne lenker ==
(pl) Offisielt nettsted 
(en) Edyta Górniak – kategori av bilder, video eller lyd på Commons 
(en) Edyta Górniak på Internet Movie Database 
(en) Edyta Górniak hos The Movie Database 
(en) Edyta Górniak hos Internet Broadway Database 
(en) Edyta Górniak på Apple Music 
(en) Edyta Górniak på Discogs 
(en) Edyta Górniak på MusicBrainz 
(en) Edyta Górniak på SoundCloud 
(en) Edyta Górniak på Spotify 
(en) Edyta Górniak på Songkick 
(en) Edyta Górniak på Last.fm 
(en) Edyta Górniak på Last.fm 
(en) Edyta Górniak på Genius — sangtekster 
(en) Edyta Górniak på AllMusic 
Edyta Górniak på Twitter 
Edyta Górniak på Twitter 
Edyta Górniak på Facebook 
Edyta Górniak på Facebook 
Edyta Górniak på Instagram 
Edyta Górniak på Vimeo 
Edyta Górniak Forum
Fraktrate

Fraktrate er en pris for visse typer cargo/frakt. Prisen avhenger av typen cargo, transportmiddel (trailer, skip, fly), vekt av cargo, og avstand til destinasjon.
Fraktselskaper, spesielt for flyfrakt, bruker dimensional weight for å beregne pris, som innberegner både vekt og volum av cargo.
Frakt av kull i USA koster 1 cent/ton-mile.


== Referanser ==
Europamesterskapet i svømmesport

Europamesterskapet i svømmesport ble arrangert første gang i 1926 i Budapest, og arrangeres annenhvert år. Det konkurreres i svømming (langbane), maratonsvømming, stuping og synkronsvømming, mens kortbanesvømming og vannpolo har sine egne mesterskap.


== Mesterskap ==


== Eksterne lenker ==
Ligue Européenne de Natation – Official Website
Swim Rankings results
Ū

Ū og ū (U med makron) er den 30. bokstaven i det latviske alfabetet, mellom u og v, den 29. i det litauiske alfabetet, mellom ų og v, og den 17. bokstaven i maori-alfabetet, mellom u og v. I alle tre representerer den en lang [u]. 
I Unicode kodes ū som U+016A (Ū) og u+016b (ū).
EM i svømmesport 1926

Europamesterskapet i svømmesport fant sted i Budapest, Ungarn 1926. Konkurransene i svømming forgikk på langbane.


== Medaljetabell ==
      Vertsnasjon 


== Medaljeoversikt ==


=== Svømming ===


=== Stuping ===


=== Vannpolo ===


== Eksterne lenker ==
EUROPEAN SWIMMING CHAMPIONSHIPS (MEN) hos gbrathletics.com
Swimming - 1926 European Championships - Results Men hos the-sports.org
Huaceae

Huaceae er en plantefamilie som i APG III-systemet plasseres i ordenen Oxidales.  Familien omfatter 4 kjente arter fordelt på 2 planteslekter. 


== Slekter ==
Følgende slekter med noen av artene oppgitt, hører under familien Huaceae:Afrostyrax 

Afrostyrax kamerunensis 
Afrostyrax lepidophyllus 
Afrostyrax macranthusHua

Hua gaboni


== Eksterne lenker ==
(en) Huaceae i Encyclopedia of Life 
(en) Huaceae i Global Biodiversity Information Facility 
(no) Huaceae hos Artsdatabanken 
(en) Huaceae hos Fossilworks 
(en) Huaceae hos ITIS 
(en) Huaceae hos NCBI 
(en) Huaceae hos Tropicos 
(en) Kategori:Huaceae – bilder, video eller lyd på Wikimedia Commons 
Huaceae – detaljert informasjon på Wikispecies 
Huaceae, i: L. Watson og M.J. Dallwitz (1992–). The families of flowering plants: descriptions, illustrations, identification, information retrieval.]
Ready Already

Ready Already er ska-bandet No Torsos andre EP. Den ble utgitt på Asian Man Records under bandets første USA-turné i 2008. 


== Sporliste ==
«On My Way»
«Tonight»
«You Tell Me»
«Oh Brother»
«Suffering in Stereo»
«Cogito»
Grafen

Grafen er et materiale med lignende egenskaper og sammensetning som grafitt, men grafen består av bare ett lag av karbonatomer ordnet i et sekskantmønster (heksagonal struktur). Det er det tynneste og sterkeste materialet som noensinne er laget. Grafen leder dessuten elektrisitet bedre enn silisium, et grunnstoff som blant annet brukes til å lage mikrobrikker i datamaskiner. Materialet gir dermed nye muligheter innen materialteknikk og elektronikk.


== Egenskaper og bruk ==
Mens grafitt er et ikke-metall med overlappende energibånd, er grafen et nanomateriale med flere unike egenskaper. Energibåndene er separate, og materialet kan betraktes som en halvleder med et båndgap på 0 eV. Ferminivået kan justeres med et elektrisk felt fra en elektronisk kontakt («gate»-elektrode), akkurat som for vanlige halvledere. Grafen er 100 ganger sterkere enn vanlig stål, og er dessuten gjennomsiktig, hvilket øker antall bruksområder for materialet.
Elektronmobiliteten i grafen er målt til 200 000 cm²/Vs, som er omtrent 150 ganger raskere enn mobiliteten i silisium, og over 20 ganger den i galliumarsenid ved romtemperatur.
En liten mengde grafen som tilsettes plastråstoffer kan gjøre plasten opptil 30 °C mer varmebestandig og 30 % stivere.


== Oppdagelse ==
I 2004 klarte fysikerne Andre Geim og Konstantin Novoselov ved hjelp av vanlig teip og en bit grafitt å fange opp et nett av karbonatomer med en tykkelse på bare ett atomsjikt. Det nye materialet grafen kunne dermed studeres i praksis. Geim og Novoselov fikk Nobelprisen i fysikk i 2010 «for banebrytende eksperimenter med det todimensjonale materialet grafen».


== Referanser ==


== Eksterne lenker ==
(en) Graphene – kategori av bilder, video eller lyd på Commons 
Populærvitenskapelig video om grafen
Pronasjon

Pronasjon (fra latin: pronus – «fremoverbøyd») er en rotasjon eller innoverdreining av foten eller underarmen. I pronert tilstand vil håndflaten vende nedover eller bakover mens foten er vridd med den indre (mediale) fotrand nedover. Pronasjon er det motsatte av supinasjon.
I praksis skiller man mellom det som kalles overpronasjon og underpronasjon. 
Mennesker med overpronasjon har ofte en lavere fotbue enn andre, og nærmest hele fotsålen vil være i kontakt med underlaget dersom man står rett opp og ned.
Overpronasjon vil i praksis føre til at foten faller innover mens man er i bevegelse.


== Referanser ==
Several Brains

Several Brains er ska-bandet No Torsos debutalbum, utgitt i 2006.  


== Sporliste ==
«Fight the Blue Horizon»
«Audition Divisions»
«I'm Glad I'm Alive»
«Hangman»
«Time Will Show»
«New Trend Makeover»
«Lick Me Till the Break of Dawn»
«Fatal Fraud»
«I'm Glad I'm Alive (original)»
«Artificial Artist»
«The Hardest Sound»
Fatal Fraud

Fatal Fraud er ska-bandet No Torso sin første EP.  


== Sporliste ==
«Fatal Fraud»
«Realistic»
«I'm Glad I'm Alive»
«Square»
«The Very Last Messenger»


== Kilder ==

(en) Fatal Fraud på Discogs
Håvard Lothe

Håvard Lothe Lauritsen (født 31. desember 1982) er en norsk musiker og frontfigur i Håvard Lothe Band som ga ut sitt første musikkalbum, Live In Concert i 2007.


== Historie ==
Håvard Lothe kommer fra Florø. Etter fullført videregående skole flyttet han til Liverpool i England, for å studere musikk på Liverpool Institute for Performing Arts. I Håvard Lothes opphold i Liverpool fikk han gjort en liten intim konsert for Sir Paul McCartney etter at han snek seg inn til McCartney med gitaren sin og spurte om han kunne få lov til å spille noen låter for ham.Etter tre år i Liverpool flyttet Håvard til Bergen, og signerte platekontrakt med plateselskapet Reel Noise. I slutten av oktober 2006 var han med på NRKs store lørdags satsing, Kjempesjansen, der han fikk nest mest stemmer fra innringerne. Elisabeth Moberg fra Kvinner på randen gjorde også en duett med Håvard i forbindelse med en veldedighetskonsert i mars 2007.
Debutalbumet «Live in Concert» ble sluppet 3. september 2007.
Håvard stiftet band høsten 2007, og det var med dette bandet han gav ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for 40 000 mennesker under 11th Asia Arts Festival.Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.


== Diskografi ==


=== Album ===
Live In Concert, Reel Noise (Utgitt 3. september 2007)
Dorian Grey, Reel Noise (Utgitt 31. august 2009)


=== Singler ===
«Goodbye Emily», Reel Noise (Utgitt 6. juni 2009)
«The Greatest Day», Universal (Utgitt 16. januar 2012)


== Referanser ==


== Eksterne lenker ==
Offisielt nettsted 
(en) Håvard Lothe – kategori av bilder, video eller lyd på Commons 
MySpace: Håvard Lothe (engelsk)
Farsemoralitetene

Farsemoralitet er en dramatisk genre som oppsto i middelalderen. Farsen sprang ut av de folkelige mellomspillene i kirkelige spill i middelalderen, spesielt den oppbyggelige moraliteten som igjen sprang ut av prekenen. Den profane farse tok etter hvert opp i seg trekk fra moraliteten, og dermed oppsto den såkalte farsemoralitet. 
Henrik Wergeland kalte en rekke av sine arbeider for scenen for farser. De var ikke komedier, men blandingsformer mellom farse, moralitet og etter hvert også eventyrspill. Farsemoralitet er i nyere tid tatt i bruk som treffende genrebetegnelse på Wergelandfarsen, først av Aslaug Groven Michaelsen i 1987. Hun har senere fått følge av andre. Et typisk eksempel er Irreparabile Tempus (1828). En farsemoralitet som også er et eventyrspill er Papegøien (1835)


== Litteratur ==
Sletsjø, Leif 1964: Franske profane middelalderspill
Michaelsen, Aslaug Groven 1987: Om Smag og Behag. En undersøkese av Henrik Wergelands farsediktning b. 1, Krystalline, Tangen
Michaelsen, Aslaug Groven 1988: Papegøien. En undersøkelse av Henrik Wergelands farsediktning b.2
Michaelsen, Aslaug Groven 2002: Irreparabile Tempus og Ah! En undersøkelse av Henrik Wergelands farsediktning b. 3
Nettum, Rolf Nyboe 1992: Fantadsiens regnbuebro, spesielt kapitlene om Siful Sifaddas farser og Irreparabile Tempus